Ghunong Merapi

Ghunong Merapi (bhâsa Jhâbâ: ꦒꦸꦤꦸꦁꦩꦼꦫꦥꦶ, tarjemma, Ghunong Měrapi; tèngghina konco'on ghunong merapi panèka 2.930 mdpl, ghân 2010) panèka ghunong berapi è bâgiyân tengnga Polo Jhâbâ bân aropa'aghi sala sèttong ghunong apoy aktif è Inḍonèsia. Bâbâna ghunong bâgiyân lao' bâḍâ ḍâlem administrasi Kabupatèn Slèman, DI Yogyakarta, bân karèna bâḍâ ḍâlem wilajâ Propinsi Jhâbâ Tengnga, èngghi ka'ḍinto Kabupatèn Magelang è bâgiyân bârâ', Kabupatèn Boyolali è bâgiyân ḍâjâ bân tèmor, sarta Kabupatèn Klatèn è bâgiyân mur lao'. Ḍaèra alas è seddhi'in konco'on Ghunong Merapi dhâddhi Taman Nasional Gunung Merapi sajjhâk taon 2004.

 Ètimologi 
Nyama "Merapi" panèka asalla ḍâri parèngkessan "meru" (ghunong) bân "api" (api panèka apoy ḍâlem bhâsa Inḍonèsia), saèngghâ nyama "merapi" sabhenḍerrâ ampon anḍi' artè "ghunong apoy". Ḍâlem naska kona, Merapi toman èkennal mènangka Mandrageni.

 Geologi 
Ghunong Merapi panèka ghunong palèng ngoḍâ ḍâlem rangkaian ghunong berapi sè addhep ka lao' ḍâri Ghunong Ungaran, Ghunong Merbabu, pas Ghunong Merapi. Ghunong panèka bâḍâ karana ghuliyân è zona subduksi lempèng Indo-Australia sè aghuli ka bâbâna lempèng Eurasia bân nyebbhâbbhâghi bâḍâna ghulina vulkanik è salanjhângnga bâgiyân tengnga Polo Jhâbâ. Konco'on sè samangkèn panèka ta' ètombuwi vegetasi karana ghulina vulkanik sè tèngghi. Konco'on panèka tombu è bâgiyân bârâ' lao' konco'on Batulawang sè lebbi towa.

 Sombher